# **DECIZIA ETAPEI DE ÎNCADRARE**

## Nr. xx din 26.05.2020

## 

Ca urmare a solicitării de emitere a acordului de mediu adresate de **ERDŐBIRTOKOSSÁG S.R.L.**, cu sediul în com. Joseni, nr. 663/A, jud. Harghita, înregistrată la APM Harghita cu nr. 8764/27.09.2019, completată la nr. 2658/23.03.2020 și la nr. 3726/07.05.2020, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 26.05.2020, că proiectul **„Construire abator cu incinerator, comuna Joseni, județul Harghita”** propus a fi amplasat în jud. Harghita, com. Joseni, sat Joseni, nr. 124/A - nu se supune evaluării impactului asupra mediului**.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 7 lit. f) abatoare coroborat cu pct. 11 lit. b) instalații pentru eliminarea deșeurilor, altele decât cele prevăzute în anexa nr. 1;

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Abatorul de mică capacitate aparținând de Erdõbirtokosság SRL va fi amplasat în loc. Joseni, comuna Joseni, nr.124/A, jud. Harghita pe un teren cu o suprafață de 4.449mp, aflat in proprietatea ERDŐBIRTOKOSSÁG SRL cu sediul în Com. Joseni, sat Joseni nr. 633/A,

Jud. Harghita.

Pe suprafața de 4449mp se vor realiza:

* suprafața construită abator 450,00 mp
* suprafața construită grajd 105,00mp
* suprafața platforma incinerator 51,00 mp
* platformă de dejecție și de deshidratare: 25,00 mp
* bazin de colectare de dejecții: 10,00 mc
* Suprafața pavată, trotuar: 1509,00mp
* Zona verde: 2309,00 mp

Capacități proiectate:

* capacitate abator: 20 porci /zi sau 4 bovine/zi;
* capacitatea de încărcare incinerator: 300-350kg;
* capacitatea adăpost animale: 50 capete porci pe o perioadă de odihnă (12 ore vara și 6 ore iarna);

În vederea eliminării deșeurilor provenite din procesul tehnologic de abatorizare ( copite, sânge, conținut stomacal), prin incinerare se va monta un incinerator INCINERATOR I8 -75A (A/I 850) cu următoarele caracteristici:

Volum (Litri) 750

Capacitate max1(kg) 300-350

Rata de ardere max2 (kg/h) 80

Dimensiuni exterioare (mm) 1530x1140x4630

Masă proprie (kg) 2450

Trapă alimentare (mm) 710x540

Nr arzătoare 1 primar + 1 secundar

Instalația de incinerare este compusă din:

* camera primară
* camera secundară - Rolul acestei camere este de a purifica gazele rezulate în urma arderii primare. Astfel gazele si eventualele materii în suspensie sunt supuse

unui tratament termic de minim 850°C timp de 2 secunde, conform legislației

* arzătoare-se utilizează ca combustibil motorină- Consum motorina maxim 6-8 l/ora.Motorina necesara aredrii,nu se depoziteaza, se va procurea de la cea mai apropiata satie de alimentare de combustibil zilnic.
* panoul de comandă
* coș de fum

**Utilități:**

**Alimentare cu apa** *–* Alimentarea cu apa potabilă a unității se va realiza prin branşament de apă potabilă la reţeaua de apă potabilă al comunei

**Evacuarea apelor uzate**: **Apele uzate tehnologice** după trecerea printr-un separator de grăsimi şi **apele uzate menajere vor fi** colectate de rețeaua de canalizare realizată din conductă PVC Ø 200 mm, L= 190 m şi vor fi evacuate în rețeaua de canalizare al comunei.

Dejecțiile lichide provenite de la platforma de dejecții sunt colectate în fosa colectoare, care este vidanjat periodic, dejecțiile vor fi transportate pe terenurile agricole proprietate și arendate de către beneficiar.

**Apele pluviale** colectate de pe învelitoarea abatorului şi de pe suprafețele carosabile din incintă, sunt preluate de rețeaua de canalizare pluvială realizată din conductă PVC Ø 300mm, trecute printr-un separator de produse petroliere, apoi preluate de rețeaua de canalizare pluvială al comunei.

**Energia electrică:** se va asigura prin racord la rețeaua electrică din zonă.

**Energia termică:** Pentru asigurarea apei calde menajere și a încălzirii spațiale unitatea va monta o centrală termică, dotată cu un cazan cu funcționare pe lemne având P = 80kW

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:*

Resurse naturale folosite în construcţie: agregatele naturale minerale (nisip, pietriş)

utilizate la lucrările de construcţii prevăzute în proiect sunt folosite de firmele de

construcţii care prepară betonul respectiv de constructorul lucrărilor.

Resursa naturală folosită în timpul funcţionării: apa, aer, combustibil fosili:

motorină

***d) producţia de deşeuri:***

**În faza de construcţie** pot fi generate următoarele tipuri de deşeuri:

* deșeuri de ambalaje ale materialelor de construcții (saci de hârtie, plastic, lemn)

estimate la circa 200 kg (coduri 15 01 01, 15 01 02, 15 01 03);

* deșeuri municipale amestecate provenite din activitatea personalului, estimate

la circa 100 kg (cod 20 03 01).

Aceste deșeuri sunt nepericuloase și vor fi predate în vederea valorificării, respectiv a

depozitării definitive, către firme autorizate pentru desfășurarea acestor activități cu care

beneficiarul va deține contracte de servicii.

**In faza de operare:**

-deşeuri municipale amestecate: cod 20 03 01

- dejecții animaliere – cod 02 01 06

- deșeuri de țesuturi animale (deseuri rezultate de la de porci, intestine) – cod 02 01 02

- ambalaje de materiale plastic- cod 15 01 02

- ambalaje de hârtie carton- cod 15 01 01

- cenușă de vatră – cod 10 01 01

- cenușa de incinerator – cod 19 01 12

Deșeurile produse sunt colectate selectiv și stocate temporar în containere/ recipiente/ spații adecvate/ spatii figorifice închise.

Deșeurile municipale colectate în amestec, precum și deșeurile de ambalaje colectate

selectiv, vor fi predate în bază de contract la operatorul de salubrizare în scopul eliminării/tratării.

Deșeurile de ţesuturi animale - cod 02 01 02 – sunt tratate prin incinerare în instalație proprie de pe amplasament.

Cenuşa de vatră - cod 10 01 01 – va fi administrată ca amendament pe terenurile agricole arabile în cazul anumitor culturi.

Cenușă de incinerator– întru-cât incineratorul se utilizează pentru eliminarea numai a

deșeurilor de origine animală provenite din unitate; cenușa poate fi amestecată cu dejecțiile și utilizate împreună drept fertilizant.

Deșeurile periculoase vor fi eliminate prin operatori autorizați.

***e) poluarea și alte efecte nocive***:

***1.emisii în aer***

**În faza de construire:**

* funcţionarea utilajelor şi echipamentelor mobile motorizate aferentă activității de cod NFR 1.A.2.f.ii - *surse mobile nerutiere şi echipamente (în domeniul industrial);*
* traficul autovehiculelor în amplasamentul şantierului, cod NFR 1.A.3.b.ii şi cod NFR 1.A.3.b.iii- *transport rutier cu autoutilitare şi cu autovehicule grele*

**În perioada de operare:**

- sursa de suprafață formată:

sursa de emisie fugitive de la platforma de stocare a dejecțiilor solide,

- surse de emisii punctuale dirijate datorate:

sursei staţionare de ardere de mică putere (sub 1 MW): cazanul cu puterea

termică nominal Pt=80 kW de la CT proprie pentru producerea agentului termic, activitate încadrate în categoria de cod NFR 1.A.4.a- *arderi de mică*

*putere în surse staţionare;*

Sisteme de reducere a emisiilor de la instalația de ardere de mică putere

coș de dispersie având caracteristici geometrice: H= 7 m şi D=0,25 m

pentru evacuarea/dispersia gazelor de ardere

instalației de incinerare pentru tratarea subprodusului de origine animală

Sisteme de reducere a emisiilor de la incinerator de mică capacitate tip I8-75 (A850) pentru eliminare deșeuri de țesuturi animale

sisteme primare

menținerea temperaturii de 850 0C, timp de două secunde a gazului

rezultat din proces în camera de postcombustie

întreţinerea echipamentelor şi aparaturii de control (verificarea

temperaturii şi presiunii)

sisteme secundare

1 buc. coș de dispersie având caracteristici geometrice: H= 5 m şi D=0,25

m pentru evacuarea/dispersia gazelor de ardere rezultate în urma arderii combustibilului de tip motorină

- surse de emisii liniare, datorate:

traficului cu mijloacele de transport rutier, activitate încadrată în categoria

de cod NFR 1.A. 3.b.ii - *transport rutier cu autoutilitare* și în categoria de cod NFR1.A.3biii- - *transport rutier cu autovehiculele grele,* efectuate de prestatorii de servicii pentru anumite activităţi ( transport dejecţii, transport materii prime, transport produse finite)

***2. emisii în apă:***

**În faza de construire** *– nu rezultă apă uzată*

**În perioada de operare:**

* **apele uzate tehnologice** după trecerea printr-un separator de grăsimi şi **apele uzate menajere** sunt colectate de rețeaua de canalizare realizată din conductă PVC Ø 200 mm, L= 190 m şi vor fi evacuate în rețea de canalizare al comunei
* **dejecțiile lichide** provenite de la platformă de dejecții sunt colectate in fosa colectoare de 10 mc care va fi vidanjat periodic, dejecțiile fiind transportate pe terenurile agricole proprietate și arendate de către beneficiar

***3.emisii în sol****:*

**În faza de construire***:*

eventualele pierderi de produse petroliere în caz de accidente/incidente de la

utilajele de construcţii/mijloacele de transport rutiere a materialelor/produselor de

prefabricate utilizate la lucrările de construcţie

scurgerile accidentale de produse petroliere la descărcare acestora din cisterne în

rezervoarele utilajelor

**În timpul funcționării***:*

In cazul desfăşurării activităţilor în condiţii normale, din activitate nu va rezulta surse de poluare a solului şi a subsolului.

Sursele posibile de poluare directe pentru sol, subsol şi ape freatice în faza de operare pot constitui:

- eventualele pierderi de dejecții de origine animală, de pe platforma de stocare a

dejecţiilor solide, din fosa colectoare

- managementul necorespunzător al substanţelor periculoase utilizate la dezinfecţia şi

dezinsecţia, deratizarea spaţiilor

- stocarea temporară necorespunzătoare a deşeurilor generate în cadrul amplasamentului

- stocarea şi depozitarea necorespunzătoare a materiilor prime şi materialelor

- scurgeri accidentale de ape uzate din reţeaua de canalizare tehnologică/menajeră

- scurgeri accidentale de uleiuri şi carburanţi de la autovehicule şi de la utilaje.

***4. zgomot****:-*

**În faza de construire**

Sursele potențiale de zgomot sunt:

* Circulaţia vehiculelor motorizate – discontinuu
* Traficul şi activitatea utilajelor de construcţie - în perioada programului de lucru

Zgomotul generat de sursele potențiale se manifestă intermitent, respectiv pe durata activității care îl generează.

Depăşirea nivelului de zgomot admis va fi temporară, relativ de scurtă durată si de asemenea nivel care nu va crea disconfort major pentru vecinătăţi.

**In faza de operare**

Sursele potenţiale de zgomot sunt:

* Transportul și descărcarea materiilor prime, materialelor auxiliare intrate în proces,- discontinuu
* Încărcarea și transportul produselor /subproduselor rezultate din activitate, respectiv ale deșeurilor generate,

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.

În cadrul abatorului se vor utiliza:

amestec periculos:

produse de dezinfecţie, dezinsecţie

agenţi frigorifici pentru producerea frigului în camere /instalaţii frigorifice

substanțe periculoase: motorina

Produsul periculos etichetat corespunzător va fi transportat în ambalaj original al

producătorului. Manipularea, stocarea, respectiv modul de tratare a deșeului rezultat de

la acest produs se va realiza conform prevederilor fișei cu date de securitate, elaborat de

producător.

Se va organiza un sistem de evidenţă strictă a intrării, precum şi a consumurilor de

produse periculoase prin fişe de magazie, fişe limită, evidenţa gestiunii deşeurilor

generate..

La selectarea produselor de curățare și de dezinfecție se va țină cont ca acestea să nu fie

periculoase pentru mediul acvatic.

Pentru a preveni emisiile de substanțe care diminuează stratul de ozon și de substanțe cu

potențial ridicat de încălzire globală de la răcire și congelare, la camere/instalații

frigorifice, sisteme de climatizare se vor utiliza agenți frigorifici fără potențial de

diminuare a stratului de ozon și cu potențial scăzut de încălzire globală.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):*

Cele mai apropiate așezări umane față de grajdul proiectat sunt situate la o distanță mai mare 600 m.

1. **Amplasarea proiectului**

**a) utilizarea actuală și aprobată a terenului:** terenul aferent obiectivului se află în intravilanul localității Joseni, folosința actuală arabil intravilan, conform *Certificatului de urbanism nr. 29/21.08.2019 emis de Primăria Comunei Joseni.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 2,5km de limita sitului Natura 2000 ROSPA 0033-„Depresiunea și Munții Giurgeului”

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului comunei Joseni*

*- numărul persoanelor afectate:* Proiectul nu generează un impact potențial asupra condițiilor de viață ale locuitorilor

b) natura impactului: *impact negativ minor* pe termen scurt la realizarea investiției

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului:Proiectul prevede lucrări de excavaţii şi săpături iar stocarea îngrăşământului natural rezultat din activitatea proiectată se va realiza cu măsurile prevăzute în Codul de bune practici agricole pentru protecția apelor împotriva poluării cu nitrați din surse agricole, prin urmare starea bună a corpurilor de apă subterane nu vor fi afectate de proiect.*,*

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul.*

h) posibilitatea de reducere efectivă a impactului: *prin respectarea legislației în vigoare*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

Nu este cazul.

**Condiţiile de realizare a proiectului:**

1. Fosa colectoare va fi impermeabilizată, astfel încât poluarea solului și a apelor subterane să fie evitată.
2. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor
3. .Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

1. Respectarea Regulamentului CE nr.1069/2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman
2. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Lucrările se vor efectua numai în perimetrul aferent proiectului.
2. Respectarea prevederilor OUG nr. 195/2005 privind protecția mediului, cu toate modificările și completările ulterioare;
3. Distanța minimă de protecție sanitară între teritoriile protejate și perimetrul unității (abator, incinerator) va fi de 500m.
4. Conform punctului de vedere al Direcției de Sănătate Publică Harghita nr. 2182/21.04.2020, înregistrat la APM Harghita la nr. 3357/21.04.2020 se propune pentru acest proiect solicitarea studiului de impact asupra sănătății, deoarece nu sunt respectate zonele de protecție sanitară între abator și fermă, conform OMS 119/2014.
5. După realizarea investiţiei veţi avea obligaţia de a solicita şi de a obţine autorizație de mediu. Documentaţia va fi întocmită conform prevederilor Ordinului M.M.D.D. nr. 1798/2007.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit geogr. MIHÁLY István